Kort efter sin 21-års-fødselsdag var han blevet forelsket i den borgerlige Maria Fitzherbert, seks år ældre end han, to gange [[enke]] og [[katolik]].<ref>Smith, E. A., p.33</ref> Hendes samtidige omtalte hende som stor og konet, med en lang, spids næse, og munden deformeret af et dårligt tilpasset gebis. Da hun afviste ham, greb han til sin velprøvede rutine med at fortælle hende, at han var alvorligt syg. Det fæstede hun dog ingen lid til. Til sidst tilbød han hende i desperation ægteskab, selv om ''Act of Settlement 1701'' udelukkede en katolsk ægtefælle fra at bestige tronen, og ''Royal Marriages Act 1772'' forbød prinsens ægteskab uden kongens accept. Hvis hun stadig sagde nej, insisterede han på, at hans hjerne ville gå itu (''My brain will split!''). I juni [[1784]] gik han så langt, at han lod som han havde knivstukket sig selv hjemme i Carlton House.<ref>[http://www.englishmonarchs.co.uk/hanover_25.html Maria FitzHerbert<!-- Botgenereret titel -->]</ref> Fru Fitzherbert følte sig så presset, at hun sagde ja til hans frieri, hvorpå hun straks rejste til udlandet og sendte et afskedsbrev, hvor hun sagde, at hun havde aflagt sit løfte under pres og derfor mente sig berettiget til at bryde det. Prinsen besvarede det med et 42 siders brev med selvmordstrusler.<ref>Karl Shaw: ''Royal Babylon'' (s. 171-72) </ref>
Titler Religion Samfund Historie